# data[].attributes.headline
Tikslas: kuo daugiau laiko leisti lauke ir įprastas veiklas pateikti kūrybiškai lauko erdvėse.

# data[].attributes.subject
Tikslas: kuo daugiau laiko leisti lauke ir įprastas veiklas pateikti kūrybiškai lauko erdvėse.

# data[].attributes.body
Uždaviniai:
1. Prisimins kaip saugiai elgtis lauke, kai yra aukšta oro temperatūra
2. Tyrinės aplinką, atras naujus žaidimus ir veiklas lauko erdvėje
3. Žais ne tik aktyvius lauko žaidimus, bet ir lavins savo meninės raiškos įgūdžius

# data[].attributes.body
Pokalbis

Vaikai kartu su tėvais aptars ko reikia norint išlikti saugiam, kai lauke aukšta oro temperatūra: būtina gerti daug vandens ir skysčių, nepamiršti tarp žaidimų daryti ramias pertraukėles, naudoti apsaugą nuo saulės spindulių, taip pat dengtis kepurėle, rengtis pagal oro temperatūrą.

Smulkiosios motorikos lavinimas ir meninė raiška

Reikės: dažų, teptukų, vandens ir kartotinės dėžės.
Nebenaudojamą kartotinės dėžės lakštą ar kitą kartono plokštę pakabinti ant tvoros, pasidėti ant žemės ar kitoje patogioje vietoje. Pasirinkti mėgiamus dažus ir ant kartono bandyti atvaizduoti tai, ką mato prieš save - tėvus, draugus, žaidimų aikštelę ar žaislą. Paveikslą gali papuošti lauko gėlėmis ar lauke rastais akmenėliais.

# data[].attributes.body
Skaičiavimo įgūdžiai

Iš gamtoje rastų medžiagų susikurti skaičiavimo priemones: naudoti akmenėlius, kaštonus, kriaukleles. Ant kieto paviršiaus parašyti skaičių, o vaikui reikės prie to skaičiaus sudėti atitinkamą kiekį jo pasirinktų elementų.

# data[].attributes.body
Matavimo įgūdžiai

Iš jau anksčiau surinktų medžiagų dėlioti įvairias pažįstamas ir naujas figūras, nepamirštant jų įvardyti.

# data[].attributes.body
Eksperimentai

Muilo burbulų gamyba ir žaidimai su jais (spausti ant nuorodos apačioje)

# data[].attributes.body
Meninė raiška

Turbūt kiekvieno vaiko kambaryje galima rasti mažą transporto priemonę, jos mums reikės meninei veiklai. Ant balto popieriaus lapo (ar senų tapetų) išpilti po truputį įvairių spalvų dažų ir leisti vaikui per jas važiuoti su išsirinkta žaisline transporto priemone. Transporto ratukai turėtų sukurti itin gražų paveikslą.

# data[].attributes.body
Kasdienio gyvenimo įgūdžiai

Net ir lauko žaislai reikalauja priežiūros ir švaros. Šiai veiklai reikės: didelio indo, vandens ir švelnaus ploviklio (arba vonios putų). Sumaišius vandenį su putomis, leisti vaikams išplauti savo lauko žaislus, sudėlioti juos išdžiūti saulėje. Taip vaikai mokysis ne tik atsakomybės, bet ir švaros, siekiant atsikratyti nereikalingų bakterijų.

# data[].attributes.body
Fizinis aktyvumas

4 metų vaikas jau turėtų gebėti eiti 5 cm pločio linija, todėl kieme galima išdėlioti labirintą iš lentų ar net storo kartono, kuriuo vaikas turėtų praeiti. Vėliau tą patį labirintą galima panaudoti - šokinėjimui per jį, peizažo iš įvairių gamtinių medžiagų kūrimui, dažymui.

# data[].attributes.body
Skaičiavimas ir matavimas

Šią užduotį reikėtų pasiruošti dar būnant namuose. Ant balto popieriaus lapo parinkti kelias spalvas, jas nuspalvinti mažais kvadratėliais, o išėjus į lauką, paskatinti vaiką gamtoje atrasti tos pačios spalvos elementus.

# data[].attributes.body
Sakytinės ir rašytinės kalbos įgūdžiai

Tokio amžiaus vaikus jau po truputį galima supažindinti su raidėmis, bent jau žaidimų forma. Namuose iš anksto reiktų pasirašyti paprastų, lengvai atvaizduojamų raidžių (jų reiktų kiek didesnių, maždaug delno dydžio). Išėjus į lauką, paskatinti vaiką pasirinkti įvairių pagaliukų, gėlių kotelių ar žolių, kurių pagalba vaikas galėtų išdėlioti juos pagal parašytų raidžių kontūrą, tėvai turėtų įvardyti užrašytą raidę. Kad užduotis taptų suasmeninta, tėvai galėtų parašyti vaiko vardą, o šis jį sudėlioti.

# data[].attributes.body
Tyrinėjimas

Karštą vasaros dieną, vaikai galėtų atsigaivinti su tokia veikla: jums reikėtų didesnių ledukų formelės ar kitų didesnių indų, į kuriuos reikėtų įdėti įvairių figūrėlių (gyvūnų, transporto priemonių ir kt.), kad būtų ne tik įdomu, bet ir estetiška, į formeles galima įdėti ir įvairių žolelių ar lauko gėlių. Visa tai reikėjų užpilti vandeniu ir palikti šaldiklyje bent keletai valandų. Užšaldytas formeles leisti vaikui išsinesti į lauką ir su pagaliuku ar kitu jam patogiu ir saugiu įrankiu, bandyti iš ledo išlaisvinti gyvūnus ar ktias figūrėles.

# data[].attributes.body
Nauja dailės technika

Kada atsibosta paprastas piešimas pieštukais ar kreidelėmis, verta išbandyti naują būdą. Į ledų formeles reikėtų įpilti vandens sumaišyto su guašu. Į formeles įsmeigti po pagaliuką, leidus sustingti, lauke galima piešti su užšąlusia formele, kuri turėtų parodyti gražias spalvas, kai saulės šiluma pradės tirpdyti ledą.

# data[].attributes.body
Tenisas su balionais

# data[].attributes.body
Tyrinėjimas

Užduotis: atsispausdinti apačioje įkeltą nuotrauką, kurioje pavaizduoti įvairūs gamtos elementai: augalai, vabalai, paukščiai ir kt. Juos atradęs/pamatęs lauke, vaikas turi užsidėti pliusukų ar kitaip pažymėti, kad jau "rado" pavaizduotą gamtos elementą. Šia veikla lavinasi ne tik aplinkos pažinimas, bet ir tyrinėjimas, smalsumas.

# data[].attributes.body
Meninė raiška

Reikės: dažų, popieriaus lapo, teptukų ir nuo medžio prikritusių lapų.
Eksperimentuojant su spalvomis, nudažyti medžio lapelius ir dėti jų antspaudą ant popieriaus lapo.

# data[].attributes.body
Dovana tėčiui

Artėjančios tėčio dienos proga, vaikai gali pagaminti labai paprastą ir nuoširdžią dovaną:

# data[].attributes.body
Žaidimas miške ar sode

Miške, sode ar kitoj vietoj visi žaidėjai sustoja prie medžių. Vienas lieka be medžio. Jei stovintys ilgai nesimaino vietomis, tada neturintis vietos sušunka: „Medžiai dega!" Tai išgirdę visi žaidėjai keičiasi vietomis, o vaikščiojąs po vidurį rūpinasi užimti kieno nors vietą. Likęs be vietos turi, kitiems pritariant, padainuoti kokią nors dainelę. Po dainos žaidimas pradedamas iš pradžios.

# data[].attributes.body
Lenktynės maišuose

Žaidimui geriausia pasirinkti pievelę ar kitą lygią ir neakmenuotą vietą. Žaidėjai sustoja į eilę, kiekvienas maiše, geriausia, kad jis būtų neslidus. Kai vedėjas sušuks: „Viens, du, trys!", visi pradeda skubėti į paskirtą vietą. Kuris pirmas nubėgs, tas gauna apdovanojimą.

# data[].attributes.body
Žaidimas "atspėk, kas esi"

Kiekvienam žaidėjui ant nugaros priklijuojamas užrašas, kas jis toks yra (galima pasirinkti temą, parinkti animacinių filmukų ar knygų herojus). Žaidimo tikslas yra išsiaiškinti, kas toks esi. Tam, kad išsiaiškintum, reikia eiti prie kitų žaidėjų ir užduoti jiems klausimus. Į klausimus žaidėjai turi atsakyti tik ,,Taip" arba ,,Ne".

# data[].attributes.body
Žaidimas "sekti paskui ranką"

Žaidžiama poromis. Vienas laiko delną netoli kito veido ir jį pamažu vedžioja kairėn, dešinėn, į viršų, į apačią, suka ratu ir t.t. Kitas seka akimis ir juda paskui delną, stengdamasis išlaikyti tą patį atstumą. Tempas pamažu didinamas. Po kurio laiko porų partneriai pasikeičia vaidmenimis.